Alma Hafsteinsdóttir fíkni og fjölskyldumarkþjálfi Aðstandendur spilafíkla standa oft í mikilli örvæntingu og hjálparleysi gagnvart fíklinum og hafa jafnvel skuldsett ævisparnaðinn til þess að aðstoða viðkomandi fíkil . Þetta var meðal þess sem fram kom í máli Ölmu Hafsteinsdóttur fíkni og fjölskyldumarkþjálfa og óvirks spilafíkils í þætti Markúsar Þórhallssonar í dag . Alma segir að það séu í raun mistök að hjálpa fíklinum fjárhagslega ” það eykur jafnvel á spilafíknina og virkar oft þannig að þegar búið er að redda fjármálum fíkilsins þá fer hann bara aftur að spila , það er ekki verið að ráðast að rótum vandans “ , segir Alma . Hún segir fíkla oft lifa í nokkurs konar draumaheimi þegar kemur að útborgunardegi en þegar raunveruleikinn skelli á og peningarnir klárast sé hætta á að viðkomandi fremji glæpi til að fjármagna fíknina “ fara jafnvel í glæpi eins og fjárdrátt og slíkt til þess eins að geta haldið áfram að spila ” segir Alma en hún hefur að undanförnu unnið að því að aðstoða spilafíkla og aðstandendur þeirra og hefur opnað vef fyrir þá sem glíma við vanda vegna spilafíknar . Hlusta má á þáttinn í spilaranum hér að neðan . Ríkir neyðarástand á bráðamóttöku Landspítalans ?